افغانستاندا ایلین ایلک یاریسیندا ۶۵۹ وطنداش اؤلدو
ان چوخ جان ایتکیسی، خاریجی گوجلرین اؤلکهدن چکیلمهیه باشلادیغی می و ژوئن آیلاریندا اولدو
افغانستاندا ۲۰۲۱.جی ایلین ایلک یاریسیندا مین ۶۵۹ وطنداشین اؤلدوگو بیلدیریلدی.
بیرلشمیش ملتلر افغانستان کؤمک هیئتیندن (یوناما) وئریلهن آچیقلامادا، بو ایلین ایلک ۶ آییندا ۳ مین ۲۵۴ وطنداشین ایسه یارالاندیغی ایفاده ائدیلدی.
وطنداش ایتکینلرینده گئچهن ایل عینی دؤوره گؤره یوزده ۴۷ آرتیش اولدوغو ایفاده ائدیلهن آچیقلامادا، بئلهجه ۲۰۰۹.جو ایلدهن بو یانا وطنداش ایتکینلرینده ان یوکسک سویهیه چیخیلدیغی بیلدیریلدی.
آچیقلامادا، ان چوخ جان ایتکیسینین خاریجی گوجلرین اؤلکهدن چکیلمهیه باشلادیغی می و ژوئن آیلاریندا اولدوغو، بو آیلاردا ۷۸۳ وطنداشین حیاتینی ایتیردیگی، مین ۶۰۹ وطنداشین یارالاندیغی وورغولاندی.
سالدیریلارین یوزده ۳۹وندان طالبان، یوزده ۹وندان داعش، یوزده ۲۵یندن حکومت یانلیسی قروپلار، یوزده ۱۶یندان دیگر بیلینمهیهن عنصورلار و گئری قالان قیسیمیندن ایسه امنیت گوجلرینین مسئول توتولدوغو آچیقلامادا، وطنداش ایتکینلرینین آرتماسینین قایغی وئریجی اولدوغو وورغولاندی.
افغانستاندا باریش سورهجی نامعین دورومونو قورویارکهن گوونلیک گوجلری ایله طالبان آراسینداکی شدتلی چاتیشمالار داوام ائدیر.
آنادولو آژانسینین یئرلی مسئوللاردان الده ائتدیگی معلوماتا گؤره، طالبان ۴۰۷ ائلچهنین ۱۵۰دن چوخونو اله گئچرمیش. طالبان ایسه کنترلونداکی ائلچه مرکزی ساییسینین ۲۵۶ اولدوغونو ادعا ائدیر.
اؤلکهده ۳۴ ولایت، مرکزی حکومت گوجلرینین کنترلوندادیر.
ایلگیلیلی خبرلر
روسیادا اوخولا سلاحلی سالدیری
سالدیریدا آرالاریندا اوشاقلارین دا اولدوغو ۱۳ نفر حیاتینی ایتیردی، ۲۱ نفر یارالاندی
پکاکالی ۲ تروریست ضررسیزلشدیریلدی
"قهرمان تورک سلاحلی گوجلریمیز سوریهنین قوزئیینده تروریستلره قارشی موباریزهنی ائتکیلی و قرارلی شکیلده داوام ائتدیریر"
ایرانداکی گؤستریلرده۲۰ یاشلی حدیث نجفی اؤلدورولدو
گۆونلیک گوجلرینین ائتدیگی آتیش نتیجهسینه بدنینین موختلیف یئرلریندن یارالانان ۲۰ یاشلی حدیث نجفی خستهخانایا آپاریلدیقدان سونرا یاشامینی ایتیردی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab